אמיר קריאף

אמיר קריאף (נולד ב-7 בפברואר 1971) הוא שחקן תיאטרון ישראלי. אמיר קריאף נולד בחיפה שם גדל עד שעבר עם הוריו לנתניה, בה עברה עליו נערותו, בצבא שירת במודיעין. הוא בן להורים יוצאי תוניס, הבכור במשפחתו ולו שתי אחיות. מגיל שש עשרה שיחק קריאף בקבוצת החובבים של תיאטרון נתניה, בניהולו של הבמאי חנן יבין. הפעם הראשונה שקריאף שיחק בתיאטרון, עוד לפני שלמד משחק, הייתה בעקבות מודעה שקרא בעיתון על כך שמחפשים שחקנים להצגה "אמדאוס" בתיאטרון חיפה, הוא הופיע כסטטיסט. הלך ללמוד משחק בבית צבי. גרי בילו שהפך לחברו ומדריכו עד למותו, השפיע עליו רבות. בתום לימודי המשחק שיחק קריאף במשך שנה בתיאטרון הספרייה. קריאף שיחק בתחילה בתיאטרון חיפה, בניהולו של רוני פינקוביץ', כעבור שנה שיחק את יאגו ב"אותלו" של שייקספיר ושיחק גם בתפקיד הראשי של אסף בהצגה "מרחב מוגן". אחר-כך שיחק במשך שנתיים בתיאטרון בית ליסין. התיאטרון הבא בו שיחק היה תיאטרון הקאמרי, בו עבד כשמונה שנים. כששיחק בקאמרי טלפן רמי דנון אל קריאף, איתו שיחק ביחד בעבר בהצגה "ציד המכשפות" והודיע לו שהוא כתב לכבודו מחזה ביחד עם אמנון לוי בשם "הצמה של אבא". כעבור חצי שנה, בינואר 2004, הועלתה ההצגה והיא רצה מאז כחמש מאות פעמים בקאמרי, תורגמה לסינית והוצגה בתיאטרון העם בבייג'ינג ביולי 2007. ההצגה עוסקת במשפחה ספרדייה כשאב המשפחה עזרא ספיר, לשעבר ספדייה (איציק כהן) שוכב על ערש הדווי, ואשתו (גאולה נוני), בנו הבכור (אלון דהן) ובתו (תחיה דנון) סועדים אותו. מאידך, בנו הצעיר אמיר (אמיר קריאף), שלא עמד בציפיותיו של אביו, נעדר. אמיר מגדל צמה, לומד רפואה סינית, כדי להתרחק ממשפחתו ומשורשיו המזרחיים והוא הולך לפסיכולוג שלו (אלי גורנשטיין) ושם הוא מגלה שהוא קשור מאוד למשפחתו והולך להתפייס עם אביו. מאז שנת 2009 אמיר קריאף משחק בתיאטרון באר שבע. הוא היה מועמד לפרס התיאטרון הישראלי בקטגוריית השחקן בתפקיד המשנה בשנת 2010, על תפקידו בהצגה "החולה המדומה". בבאר שבע גם גילם את דמותו של גליליאו גליליי במחזה "גליליאו" פרי עטו של ברטולט ברכט בבימויו של עידו ריקלין. קריאף מועמד על תפקידו ב"גליליאו" לפרס התיאטרון הישראלי לשחקן ראשי לשנת 2012. נכון למאי 2012, קריאף משחק בארבע הצגות בתיאטרון באר שבע: הוא משחק את ד"ר טומי דואני בהצגה "בוגד", משתתף בהצגה "הכל אודות חוה"; מגלם את דמותו של הרוזן ממונטה כריסטו בהצגה "הרוזן ממונטה כריסטו", פרי עטו של אלכסנדר דיומא האב, בבימויו של עידו ריקלין ומשחק את בעלה של נורה (אביטל פסטרנק) בהצגה "נורה" מאת אינגמר ברגמן. במהלך אותה שנה החל לשחק במחזמר "פרח השכונות", פרי עטו של קובי אוז, בתפקיד עמיליהו. קריאף משתתף במופע האלתורים "פרוביזורי", ביחד עם אורי גוטליב, יעל לבנטל, אלון נוימן, דרור קרן, משה פרסטר וערן איווניר. ב-2014 החל לדבב את דמותו של בלי-אפ בסדרת האנימציה "זאק וקוואק" בערוץ ניק ג'וניור. ב-2016 החל לדבב את דמותו של ג'ימבו בסדרת האנימציה "מטוסי על" בערוץ הופ!. בשנת 2018 החל לשחק בסדרת הדרמה של כאן 11, "פמת"א" את דמותו של אופיר ברגמן, לצידם של חן אמסלם-זגורי, אושרי כהן ושלמה בראבא. הוא מרבה לקריין, היה קריין חסויות של קשת והשתתף בפרסומות רבות ברדיו ובטלוויזיה. קריאף עובד גם כצלם ועורך צילום ווידאו. דיבב את החתול כראמל בסדרה ״כראמל״ שיצאה ב-2 בינואר 2022 בכאן חינוכית ומבוססת על סדרת הספרים "כראמל" שכתבה הסופרת מאירה ברנע-גולדברג. תיאטרון באר שבע תיאטרון המדיטק תיאטרון הפרינג' הקאמרי בית ליסין תיאטרון חיפה תיאטרון הספרייה אמיר קריאף, במיזם "אישים" לתיעוד היצירה הישראלית אמיר קריאף, במסד הנתונים הקולנועיים IMDb (באנגלית) מאיה נחום שחל, דילמת הסוהר, באתר כלכליסט, 23 בדצמבר 2015 מרב יודילוביץ', גלילאו גלילאי: רק המדע יוכיח אם יש אלוהים, באתר ynet, 7 בינואר 2012 ענת מוניץ, ריאיון: ואף על פי כן נוע ינוע, באתר הבמה, 23 בינואר 2012 מיכאל הנדלזלץ, ידע הוא כוח, באתר הארץ, 15 בפברואר 2012 מיכאל הנדלזלץ, הצגה אינטלקטואלית ומטלטלת נמצאת בסכנה, באתר הארץ, 28 בפברואר 2012 סיון שדמון, גליליאו: תיאטרון באר שבע מפיח חיים בסיפור קלאסי, באתר הארץ, 16 בפברואר 2012 צבי גורן, ביקורת: גלילאו – כוכבים סביב האמת, באתר הבמה, 16 בפברואר 2012 עליס בליטנטל, "גליליאו": איכות בתיאטרון באר שבע, באתר News1 מחלקה ראשונה, 1 במרץ 2012 דבורה שפירא נמיר, גליליאו תיאטרון באר שבע, אגודת העיתונאים תל אביב צבי גורן, ביקורת: הרוזן ממונטה כריסטו - תיאטרון הנקמה, באתר הבמה, 10 בספטמבר 2009 מיכאל הנדלזלץ, עכבר העיר אונליין, חיית במה: הרוזן ממונטה כריסטו, באתר הארץ, 30 בספטמבר 2009 אליקים ירון, הכסף מדבר: על "בוגד", באתר nrg מעריב, 5 ביוני 2011 יונתן קלדרון, ביקורת הצגה: "היה או לא היה"/ תיאטרון הקאמרי (אורכב 10.12.2008 בארכיון Wayback Machine), באתר אפוק טיימס, 6 בדצמבר 2008 טל אימגור, אמיר קריאף: "אין לי פרצוף של פרסים", באתר הארץ, 14 ביוני 2012 http://www.habama.co.il/Pages/Description.aspx?ArticleId=17986&Subj=1&Area=1